Arenda / 32 / Female / Richards Bay, KwaZulu-Natal, South Africa | SouthAfricanCupid.com
Female / Single / ID: 74012
Seeking Male 28 - 35 living in South Africa For: Romance / Dating, Marriage
Ek is opsoek na iemand wat ook sterk waardes het en trots is op hul self. Soek iemand wat liefdevol is en wat vir ander omgee. Die spesiale persoon moet responsible wees en moet weet dat ek hom my nommer een sal wees in my lewe ... ’n Kontemplatiewe Retreat Wat Mense Verander … – Skuilkrans
’n Kontemplatiewe Retreat Wat Mense Verander …
Ons het Vrydagaand, 9 September by die rustige Padre Pio kompleks aangekom, onseker oor wat ons kan verwag. Die eerste sessie het ons ingelei in die eeue oue kontemplatiewe tradisie met ‘n gebed wat ons saam ‘n paar keer herhaal het…
I weave a silence …
I weave a silence as to my lips,
I weave a silence as to my mind,
I weave a silence as to my heart.
Enfold be in your Peace.
– Anon A Prayer from the Celtic Tradition
Ons het ons verwagtinge vir die naweek vir onsself verwoord met die hulp van ‘n diagram, en daarna het Auke ons gevra om stilte te handhaaf vir die res van die naweek en nie met mekaar te praat nie.
Dit het aanvanklik ongemaklik gevoel om by mense verby te stap of saam te eet sonder om te praat, maar na ‘n ruk was dit baie verkwikkend en het ‘n geestelike verdieping gebring. Ek het ontdek al ons praat maak ons eintlik baie moeg.
Na ‘n heerlike ontbyt Saterdagoggend het ons ‘n sessie gehad en met `n ontspanningstegniek saam stil geword voor God. Daarna het ons die res van die dag vir onsself gehad. Die kapel is heeltyd beskikbaar, en ‘n hele paar van ons het die middag daar deurgebring in die tasbare teenwoordigheid van die Here. Daar is pragtige beeldkuns teen die muur van die heilige Francis van Assisi wat Jesus in sy hart dra. Dit is natuurlik ook waar andersom. Saterdagaand in die kapel het ons ons ervarings van stilte gedeel, en ek het verryk gevoel deur die groep se vertellinge wat hulle so vryelik en dapper gedeel het. Party mense het diepgewortelde vrese oorkom wat hulle nie eers van geweet het nie, en daar was baie huil en lag.
Sondagoggend het ons ‘n geseënde nagmaal gehad, en toe vir oulaas saam oor middagete gesels. Ds. Auke en Vader Kees, ‘n monnik in die Fransiskaanse tradisie, was deurentyd beskikbaar vir persoonlike geestelike leiding en private begeleiding.
Die twee gawes wat ons ontvang het op die Retreat was:
Emosionele lossmaking –In kontemplasie, leer ons ‘n emosionele losmaking van alles wat vir ons so belangrik is. Dit is baie moeilik, want dit is juis die goed waaroor ons gewoonlik bid. Ons verhouding met God word eintlik so ingeperk daardeur.
Verhouding en Teenwoordigheid – God is nie net wat ons leer uit die Bybel, nie, maar ‘n persoonlike God wat al bestaan lank voor mense begin skryf het. ‘n Almagtige Liefde wat altyd teenwoordig is, en wat ek ervaar wanneer daar geestelike ruimte geskep word, bevry van al die pre-konsepsies wat ons as gemeenskap het oor God en onsself.
Vir my was die Retreat se sleutelwoorde Ruimte, Verhouding en Vrede. Ruimte word geskep vir my en God om mekaar in ‘n intens persoonlike en heilige Verhouding te ervaar, daaruit vloei Vrede.
En die Vrede van God, wat alle verstand te bowe gaan, sal oor julle harte en gedagtes die wag hou, in Christus Jesus – Fillipense 4:7
Die retreat blom nog steeds in my, en ek nooi u uit na ons volgende retreat in Februarie 2017 en na die stilword en komtemplasiegeleenthede Woensdagaande om 18:30 in die kapel gedurende die kwartaal.